શેરબજાર ગઇ કાલે છેલ્લે સાધારણ ઘટાડે બંધ જોવા મળ્યું હતું. બીએસઇ સેન્સેક્સ ૧૧.૭૧ પોઇન્ટના ઘટાડે ૩૪,૪૧૫.૫૮, જ્યારે એનએસઇ નિફ્ટી ૧.૨૫ પોઇન્ટના ઘટાડે ૧૦,૫૬૪.૦૫ પોઇન્ટની સપાટીએ બંધ જોવાઇ હતી. સપ્તાહ દરમિયાન શેરબજાર વોલેટાઇલ રહ્યું હતું, જોકે સપ્તાહના અંતે શેરબજારમાં સુધારો નોંધાતો જોવા મળ્યો હતો. સપ્તાહમાં સેન્સેક્સ ૦.૬૫ ટકા, જ્યારે નિફ્ટી ૦.૮૦ ટકાના સુધારે બંધ થયું હતું. જ્યારે બેન્ક નિફ્ટીમાં સપ્તાહના અંતે ૧.૦૨ ટકાનો ઘટાડો નોંધાયો હતો. ગઇ કાલે છેલ્લે બેન્ક નિફ્ટી ૨૪,૯૪૩ પોઇન્ટની સપાટીએ બંધ જોવાઇ હતી.